इलायची के 10 आयुर्वेदिक नुस्खे : चाय का स्वाद बढ़ाने, भोजन को खुशबूदार और स्वादिष्ट बनाने तथा मुख की दुर्गंध को दूर करने के लिए तो अक्सर हम इलायची का उपयोग करते हैं। इसके साथ ही इलायची अनेक रोगों को दूर करने के लिए उपयोग में ली जाती है। क्या आप इसके बारे में जानते हैं? नहीं और यदि आप इस बारे में जानना चाहते हैं तो आप इस आर्टिकल को अंतिम तक अवश्य पढ़े।
अभी तक आपने इलायची का मसाले के रूप में उपयोग के बारे में जाना है परंतु प्राचीन समय से ही इलायची को रोगों के इलाज के लिए भी इस्तेमाल किया जाता रहा है। आज भी आयुर्वेद में इलायची को अनेक रोगों की दवा माना है। हम आपको इलायची के 10 आयुर्वेदिक नुस्खे के बारे में जानकारी देंगे जो आपके काम आएगी और आप अनेक रोगों को दूर करने के लिए इलायची का किस प्रकार उपयोग किया जाता है उसके बारे में भी जानेंगे तो चलिए जानते हैं-
इलायची का रासायनिक विश्लेषण
इलायची के आयुर्वेदिक नुस्खों को जानने से पहले इलायची के अंदर कौन-कौन से विटामिन और खनिज द्रव्य पाए जाते हैं उसके बारे में अवश्य जान लें।
- कार्बोहाइड्रेट – 42.1%
- कैल्शियम -1.3%
- उङनशील तेल -2.8%
- पोटेशियम लवण -2.2%
- स्टार्च -3.4%
- नमी-20%
- रेशे – 20.1%
इन सब के अलावा इलायची में लोहा, मैंगनीज और फास्फोरस भी थोड़ी बहुत मात्रा में पाया जाता है।
ये भी पढ़े –
- Liver की टॉप 7 आयुर्वेदिक मेडिसिन के बारे में पढ़ें और समझें
- ऋषि वाग्भट के 25 आयुर्वेदिक नुस्खे (पीडीऍफ़ अटैच्ड)
- सारस्वतारिष्ट स्वर्ण युक्त के फायदे नुकसान व उपयोग विधि
इलायची के 10 आयुर्वेदिक नुस्खे
हर किसी की रसोई में इलायची का उपयोग होता है परंतु आप इस इलायची का मसाले के साथ-साथ अनेक रोगों को दूर करने के लिए भी उपयोग कर सकते हैं। आप इलायची को लेकर या इलायची से बनने वाले सुगंधित तेल का उपयोग करके प्रतिदिन होने वाले छोटे-मोटे रोगों का घर पर ही इलाज कर सकते हैं। आज हम आपको इलायची के 10 आयुर्वेदिक नुस्खे के बारे में बताएंगे जो आपके अनेक रोगों को दूर करने में मदद करेंगे तो चलिए जानते हैं इलायची के 10 आयुर्वेदिक नुस्खे –
- मुंह में पानी आना- यदि बोलते समय मुंह में पानी आता हो तो एक इलायची को सेक कर उसके दाने मुंह में रखें इससे मुंह में पानी आना बंद हो जाएगा।
- हिचकी- आधा चम्मच बड़ी इलायची के दाने सेक कर दो चम्मच चीनी में मिलाकर पीस ले। इसकी आधा-आधा चम्मच हर दो घंटे से पानी से लें। हिचकी आना बंद हो जाएगी।
- मुंह के छाले – एक इलायची पीसकर आधा चम्मच शहद मैं मिलाकर लगाने से मुंह के छाले ठीक हो जाते हैं।
- गर्मी के रोग- कई बार अधिक गर्मी लगने के कारण कई प्रकार के रोग उत्पन्न हो जाते हैं। ऐसी स्थिति में यदि चार इलायची और दो चम्मच सौंफ एक गिलास पानी में उबालकर पानी छानकर शक्कर मिलाकर पीने से गर्मी से उत्पन्न होने वाले रोगों में राहत मिलती है।
- घबराहट- गर्मी और पित्त की वृद्धि होने के कारण अक्सर रोगी को घबराहट होती है ऐसी स्थिति में यदि एक मोटी इलायची पीसकर एक बड़े चम्मच शहद में मिलाकर चटा दे तो घबराहट दूर हो जाती है।
- प्यास- बहुत अधिक प्यास लगने की शिकायत होने पर 12 छोटी इलाइचियों के छिलकों को एक गिलास पानी में उबाल लें। जब पानी आधा रह जाए तो उसे छान कर उसके चार हिस्से कर लें तथा तीन-तीन घंटे के अंतराल से पिलायें। इससे प्यास रुकेगी और यदि किसी भी बीमारी से प्यास हो तो ठीक हो जाएगी तथा इसके साथ ही भूख भी खुलकर लगेगी।
- होठों पर पपड़ी- यदि किसी व्यक्ति के होठों पर पपड़ी जमकर उतरती है तथा साथ ही में दर्द होता हो तो इलायची को पीसकर मक्खन में मिलाकर कुछ दिनों तक लगाने से बहुत ही आश्चर्यजनक लाभ देखने को मिलता है।
- केले का अजीर्ण- यदि किसी को केला खाने के बाद अजीर्ण की समस्या उत्पन्न होती हो तो उस व्यक्ति को केला खाने के बाद एक इलायची को खाना चाहिए। इससे केले खाने के कारण किसी भी प्रकार का नुकसान नहीं होगा। जो लोग अजीर्ण की समस्या से ज्यादा प्रभावित होते हैं उन्हें अक्सर खाना खाने के बाद एक इलायची अवश्य खानी चाहिए इससे जल्द ही अजीर्ण की समस्या दूर हो जाएगी।
- दुर्गंध दूर करने में सहायक इलायची- यह तो हम सभी जानते हैं कि, यदि प्याज, लहसुन या किसी मादक पदार्थ का उपयोग करने पर मुख से दुर्गंध आती हो तो एक इलायची खा लेने से मुंह की दुर्गंध दूर हो जाती है। इसके साथ ही यदि पायरिया या रक्त विकार के कारण मुख में दुर्गंध आने लग जाए तो मुख की दुर्गंध को दूर करने तथा जीभ का स्वाद बढ़ाने के लिए इलायची खाने से लाभ होता है।
सिरदर्द में इलायची का उपयोग
अक्सर मानसिक शांति प्राप्त करने के लिए व सिर दर्द को दूर करने के लिए सिर में इलायची के तेल की मसाज की जाती है। इसके अतिरिक्त यदि सिर में तेज दर्द हो रहा हो तो इलायची डालकर चाय बना कर पीने से सिर दर्द में आराम मिलता है क्योंकि इलायची एक सुगंधित पदार्थ है जो शरीर व मन दोनों को पसंद है। इलायची की तेज गंध भी सिर दर्द में आराम देती है। इलायची के सुगंधित तेल का उपयोग अरोमाथेरेपी में भी तनाव को कम करने के लिए किया जाता है।
इलायची के नुकसान
सामान्यत: इस आयुर्वेदिक हर्बल मसाले का उपयोग घरेलु रूप से किया जाता रहा है । इसके बारे में कंही भी नुकसानों का ज़िक्र नहीं हैं । परन्तु फिर भी इसे सामान्य मात्रा में ही इस्तेमाल करना चाहिए । अधिक मात्रा में सेवन करने से हो सकता है कि यह किसी प्रकार का नुकसान दिखावे । अधिक जानकारी के लिए आप हमारे आयुर्वेदिक एक्सपर्ट्स से पूछ सकते हैं । इसके लिए निचे दिए गए कमेंट बॉक्स में आप अपने सवाल लिख सकते हैं ।